ലൈഫ് : പുതിയ അപേക്ഷകളുടെ പരിശോധന കേരളപ്പിറവി ദിനത്തില് ആരംഭിക്കും ലൈഫ് 2020 ഭവനങ്ങള് പ്രകാരം ലഭിച്ച പുതിയ അപേക്ഷകളുടെ പരിശോധന കേരള പിറവി ദിനമായ നവംബര് ഒന്നു മുതല് ആരംഭിക്കും. ലൈഫ് മിഷന് 2017ല് തയ്യാറാക്കിയ ഗുണഭോക്തൃപട്ടിക പ്രകാരം നാളിതുവരെ 2,75,845 കുടുംബങ്ങര്ക്ക് സുരക്ഷിത ഭവനങ്ങള് നല്കി. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം 2017ലെ ലൈഫ് ഗുണഭോക്തൃ പട്ടികയില് ഉള്പ്പെടാതെ പോയ അര്ഹരായ ഗുണഭോക്താക്കളെ കണ്ടെത്താനാണ് ഓണ്ലൈനായി അപേക്ഷ ക്ഷണിച്ചത്. ഇതില് ആകെ 9,20,260 ഭൂരഹിത ഭൂമിയുള്ള ഭവന രഹിതര് അപേക്ഷകള് ലഭ്യമായി. ഇത്തരത്തില് ലഭ്യമായ അപേക്ഷകളിന്മേലാണ് നവംബര് ഒന്നു മുതല് അര്ഹതാ പരിശോധന ആരംഭിക്കുന്നത്. ഗ്രാമ പഞ്ചായത്തുകളിലും നഗരസഭകളിലും ബന്ധപ്പെട്ട നിര്വഹണ ഉദ്യോഗസ്ഥരാണ് പരിശോധന നടത്തുന്നത്. അപേക്ഷകര് പരിശോധന സമയത്ത് ആവശ്യമായ രേഖകള് സഹിതം വിവരങ്ങള് നല്കേണ്ടതാണ്. Also read എല്ലാവര്ക്കും ഭവനം എന്നതാണ് സര്ക്കാര് ലക്ഷ്യം : സ്പീക്കര് എം ബി രാജേഷ് സര്ക്കാര് അഞ്ച് ലക്ഷം വീടുകള് കൂടി നല്കും: മന്ത്രി എം വി ഗോവിന്ദന് മാസ്റ്റര് 72 സെന്റ് ഭൂമിയില് ഭര്ത്താവിന്റെ ഓര്മയ്ക്കായി ലൈഫ് വീടുകള് ഒരുങ്ങണമെന്ന ആഗ്രഹത്തില് ഹേമ അപേക്ഷയോടൊപ്പം ആവശ്യമായ രേഖകള് മുഴുവനും സമര്പ്പിക്കുവാന് കഴിയാതിരുന്നവര്ക്ക് പരിശോധന സമയത്ത് ആയത് സമര്പ്പിക്കാവുന്നതാണ്. അര്ഹതപ്പെട്ട ഗുണഭോക്താക്കളെ കണ്ടെത്തുന്നതിനായി തദ്ദേശസ്ഥാപന തലത്തിലാണ് പരിപാടി നടക്കുന്നത്.